Првенство Јужне Америке у фудбалу 1917.
Првенство Јужне Америке 1917. је било друго издање овог такмичења, сада познатог по имену Копа Америка. Турнир је одржан у Монтевидеу, Уругвај од 30. септембра до 14. октобра 1917. године. Домаћин, репрезентација Уругваја, је одбранио титулу победом против репрезентације Аргентине са 1:0 у задњој утакмици такмичења. Најбољи стрелац првенства је био репрезентативац Уругваја Анхел Романо са четири постигнута гола.